ค้นพบการระเบิด 480 ครั้งในแกนกาแล็กซี
Credit : ESA–D. Ducros, 2013,เมื่อปี พ.ศ.2556 องค์การอวกาศยุโรปได้ปล่อยยานอวกาศไกอา (Gaia) เพื่อวัดตำแหน่งของดาวฤกษ์จำนวน 1,000 ล้านดวงในกาแล็กซีทางช้างเผือกและกาแล็กซีอื่นๆอีกนับล้านๆแห่ง และในระหว่างปฏิบัติภารกิจหลักนั้น ยานอวกาศไกอาก็สามารถตรวจจับเหตุการณ์อื่นๆที่เกิดขึ้นเป็นครั้งคราว เช่น พบหลุมดำมวลมหาศาลที่แยกดวงดาวออกจากกัน หรือพบดวงดาวที่ระเบิดกลายเป็นซุปเปอร์โนวา (supernova),ล่าสุด ทีมนักดาราศาสตร์นานาชาติ จากสถาบันวิจัยอวกาศเนเธอร์แลนด์ มหาวิทยาลัยแรดบาวด์ในเนเธอร์แลนด์ และมหาวิทยาลัยเคมบริดจ์ ในอังกฤษ เผยว่า ยานอวกาศไกอาตรวจพบว่าบริเวณใจกลางของกาแล็กซีมีเหตุการณ์ระเบิดนับหลายร้อยครั้งในช่วงระยะเวลา 1 ปี ตั้งแต่เดือน ก.ค.2559 จนถึง มิ.ย.2560 ซึ่งนักดาราศาสตร์ก็ใช้เครื่องมือ,ทางคณิตศาสตร์มาประกอบการวิเคราะห์ จนกระทั่งระบุเหตุการณ์ระเบิดที่เกิดขึ้นได้ว่ามีจำนวนถึง 480 ครั้ง,ทีมนักดาราศาสตร์เผยว่า เหตุการณ์ดังกล่าวนับว่ามีประโยชน์อย่างมาก เพราะจะช่วยในการศึกษาหลุมดำมวลยวดยิ่งหรือหลุมดำมวลมหาศาล (supermassive black hole) ที่ไม่สามารถมองเห็นได้ก่อนหน้านี้ โดยเฉพาะอย่างยิ่งเหตุการณ์ที่เกิดขึ้นในช่วงเวลาสั้นๆ อาจชี้เห็นถึงตำแหน่งของหลุมดำมวลปานกลาง (Intermediatemass black hole) ที่มองไม่เห็นและอยู่ไกลออกไป.
เมื่อปี พ.ศ.2556 องค์การอวกาศยุโรปได้ปล่อยยานอวกาศไกอา (Gaia) เพื่อวัดตำแหน่งของดาวฤกษ์จำนวน 1,000 ล้านดวงในกาแล็กซีทางช้างเผือกและกาแล็กซีอื่นๆอีกนับล้านๆแห่ง
การระเบิด,แกนกาแล็กซี,ยานอวกาศไกอา,ดาวฤกษ์,นักดาราศาสตร์,การศึกษา